AEIOU
A.E.I.O.U. sunt litterae compendiariae sententiae Habsburgorum quam imperator Fridericus eius nominis III. (1415o natus, 1493o mortuus) pro insigni usus est.

Historicus Alfonsius Lhotsky interpretationes litterarum collegit. Nonnullae sunt hae:

 Austriae Est Imperare Orbi Universo
 Austria Erit In Orbe Ultimo. Haec interpretatio saepenumero in scholis praebetur.
 Austria Est Imperio Optime Unita
 Augustus Est Iustitiae Optimus Vindex
 Austria Est Imperatrix Omnis Universi
 Fortasse anagramma est nominis dei IEOUA

Aliae sunt:
 Alauda egregia inter oscines volucres. 
 Aquila est imperatrix orbis vasti. 
 Aquila excellit inter omnes volucres.
 Aquilae est imperium orbis universi.
 Austriae erunt imperatores orbis ultimi.
 Austriaci erunt imperii Ottomanici victores.

Populus dixit linguae Germanicae sermone locali:
 Am End' is' ollas umasunst (In fine sunt omnia vana.)Alles Erdreich Ist Oesterreichs Untertan. (Omne solum subiectum Austriae est)

Eugenius Rosenstock-Huessy (1888o natus, 1973o mortuus) anno 1951o ita interpretatus est: Austria Europae Imago Onus Unio''.

Nexus externus 

 De Austriae sententiis 
 https://web.archive.org/web/20090302093527/http://aeiou.iicm.tugraz.at/ annotierbares elektronisches interaktives oesterreichisches Universalinformations-System , id est "annotabile electronicum interactivum Austriacum universale informationis systema".

Historia Austriae
Abbreviationes
Locutiones Latinae